Document ID: /roh_data/filtered/fineweb-2-filterrobots_roh.jsonl.gz/36251

Post d'annunzia per abus tar las acquisiziuns
Tenor il dretg d'acquisiziun chantunal (art. 4 ORtLItCIAP) pon abus tar acquisiziuns publicas vegnir annunziads ad in post d'annunzia extern independent (interpresa da revisiun da quints BDO SA, partiziun da compliance, Turitg), quai sur ina plattafurma electronica segirada. Sco abus valan cunzunt cunvegnas da concurrenza u da corrupziun tar las acquisiziuns dals incumbensaders publics (chantun, vischnancas, purtaders d'incumbensas publicas e.u.v.). Ma er ils conflicts d'interess betg declerads u autras proceduras penalmain relevantas tar proceduras d'acquisiziun pon vegnir annunziads cun u senza inditgar il num.
La BDO SA examinescha silsuenter il cuntegn da l'annunzia. Sch'i dat in suspect inizial suffizient, transmetta ella l'annunzia a l'instanza da surveglianza cumpetenta u a l'autoritad d'inquisiziun.
Tut las ulteriuras infurmaziuns per in'annunzia chattais Vus directamain en il portal d'internet extern.